સામગ્રી: દિલ્હીમાં પ્રજાસત્તાકદિને થયેલી હિંસામાં માર્યા ગયેલા નવરીત સિંઘના પરિવારને મળવા પ્રિયંકા ગાંધી ઉત્તર પ્રદેશના રામપુર પહોંચ્યાં હતાં.

પરિવાર સાથે મુલાકાત કર્યા બાદ પ્રિયંકા ગાંધીએ કહ્યું છે કે "આ ખેડૂતોની લડત છે, જેની પાછળ ન કોઈ રાજનેતા છે, ન કોઈ રાજકીય પાર્ટી."

તેમણે કહ્યું, "વડા પ્રધાન નરેન્દ્ર મોદીએ તાજેતરમાં કહ્યું કે જો ખેડૂતો વાત કરવા માગતા હોય તો હું એક ફોન કૉલ જેટલો દૂર છું. તેમનામાં એટલો અહંકાર છે કે તેઓ ખેડૂતોને મળવા નથી જઈ શકતા. વડા પ્રધાનના આવાસથી દિલ્હી બૉર્ડર દૂર કેટલી છે."

તેમણે કહ્યું, "સરકારને હવે અહંકાર આવી ગયો છે. જનતા સાથેનું તેમનું જોડાણ તૂટી ગયું છે, હવે તેમને જનતાનો અવાજ સંભળાતો નથી."

તેમણે એવું પણ કહ્યું કે દિલ્હીની સરહદ પર બૅરિકેડિંગ જોઈ એવું લાગે છે જાણે આંતરરાષ્ટ્રીય સરહદ હોય.

ખેડૂત આંદોલન : વિપક્ષના સાંસદોને ગાઝીપુર બૉર્ડર પર ખેડૂતોને મળતા અટકાવાયા

ગાઝીપુર બૉર્ડર પર ખેડૂત નેતાઓને મળવા પહોંચેલા નેતાઓને પોલીસે રોકી લીધા છે. 

10 રાજકીય પક્ષોના 15 સાંસદો દિલ્હી-ઉત્તર પ્રદેશને જોડતી ગાઝીપુર બૉર્ડર પર પ્રદર્શન કરી રહેલા ખેડૂતોને મળવા ગયા હતા. પરંતુ તેમને પોલીસે રોકી લીધા છે.

સિરોમણી અકાલી દળનાં નેતા અને પૂર્વ કેન્દ્રીય મંત્રી હરસિમરત કૌરે આ અંગે સૂચના આપી.

ગાઝીપુર પહોંચીને હરસિમરત કૌરે કહ્યું, "અમે અહીં છીએ કારણ કે સંસદમાં આ અંગે ચર્ચા કરી શકીએ. સ્પીકર અમને આ મુદ્દો ઉઠાવવા નથી દેતા."

પ્રિયંકા ગાંધી ટ્રૅક્ટર રેલીમાં માર્યા ગયેલા ખેડૂતને મળવા રવાના

કૉંગ્રેસનાં મહાસચિવ પ્રિયંકા ગાંધી યુપીના રામપુર જઈ રહ્યાં છે. પ્રિયંકા ગાંધીનો કાફલો સવારે રામપુર જવા માટે રવાના થઈ ગયો છે.

અહેવાલો અનુસાર, પ્રિયંકા ગાંધી ટ્રેક્ટર પરેડ દરમિયાન માર્યા ગયેલા પ્રદર્શનકારી નવરીતના ઘરે જશે.

આ સિવાય વિપક્ષના નેતાઓનો એક કાફલો ગાઝીપુર બૉર્ડર પર ખેડૂતોની મુલાકાતે નીકળ્યું છે.

ઉત્તર પ્રદેશ કૉંગ્રેસના અધ્યક્ષ અજયકુમાર લલ્લુએ એએનઆઈને કહ્યું, "અમને જાણકારી મળી હતી કે નવરીતનું ટ્રેક્ટર રેલી દરમિયાન મોત થયું હતું. પ્રિયંકા ગાંધી રામપુરમાં આજે તેમના ઘરે પહોંચીને પરિવારજનો સાથે મુલાકાત કરશે."

નવરીત ઉત્તર પ્રદેશના રામપુર જિલ્લાના બિલાસપુરના ડિબડિબા ગામના રહેવાસી હતા.

દિલ્હીના આઈટીઓ વિસ્તારમાં તેમનું મૃત્યુ થયું હતું. પ્રદર્શનકારીઓએ તેમનું મૃત્યુ ગોળી વાગવાને કારણે થયું હોવાનો આરોપ લગાવ્યો હતો.

જોકે પોલીસનું...\nઅગાઉની સામગ્રીનો સારાંશ નીચે મુજબ કરી શકાય છે:
કૉંગ્રેસનાં મહાસચિવ પ્રિયંકા ગાંધી વાડ્રાએ કહ્યું છે કે "છેલ્લા બે મહિનાથી બેઠેલા ખેડૂત શું કહી રહ્યા છે, તેઓ એટલું જ કહે છે કે અમારી માટે કાયદો બનાવો છો તો અમને પૂછો કે એની અમારી પર શું અસર થશે."